CELEX: 62008CJ0564
Language: el
Date: 2009-11-12
Title: Απόφαση του Δικαστηρίου (τέταρτο τμήμα) της 12ης Νοεμβρίου  2009. # SGL Carbon AG κατά Επιτροπής των Ευρωπαϊκών Κοινοτήτων. # Αίτηση αναιρέσεως - Ανταγωνισμός - Συμπράξεις - Άρθρα 81 ΕΚ και 53 της Συμφωνίας ΕΟΧ - Αγορά των προϊόντων άνθρακα και γραφίτη για ηλεκτρολογικές και μηχανολογικές εφαρμογές - Άρθρο 15, παράγραφος 2, του κανονισμού 17 - Κατευθυντήριες γραμμές για τον υπολογισμό των προστίμων - Σχετικός κύκλος εργασιών και μερίδιο αγοράς - Αξία της δεσμευμένης καταναλώσεως - Αρχή της ίσης μεταχειρίσεως - Αρχή της αναλογικότητας. # Υπόθεση C-564/08 P.

Απόφαση του Δικαστηρίου (τέταρτο τμήμα) της 12ης Νοεμβρίου 2009 – SLG Carbon κατά Επιτροπής
      (Υπόθεση C‑564/08 P)
      «Αίτηση αναιρέσεως – Ανταγωνισμός – Συμπράξεις – Άρθρα 81 ΕΚ και 53 της Συμφωνίας ΕΟΧ – Αγορά των προϊόντων άνθρακα και γραφίτη για ηλεκτρολογικές και μηχανολογικές εφαρμογές – Άρθρο 15, παράγραφος 2, του κανονισμού 17 – Κατευθυντήριες γραμμές για τον υπολογισμό των προστίμων – Σχετικός κύκλος εργασιών και μερίδιο αγοράς – Αξία της δεσμευμένης καταναλώσεως – Αρχή της ίσης μεταχειρίσεως – Αρχή της αναλογικότητας»
      1.                     Αναίρεση – Λόγοι – Ισχυρισμός προβαλλόμενος για πρώτη φορά στο πλαίσιο της αιτήσεως αναιρέσεως – Απαράδεκτο – Αίτηση αναιρέσεως
            κατά αποφάσεως του Πρωτοδικείου σε θέματα ανταγωνισμού (βλ. σκέψεις 22-23, 25, 31)
      2.                     Ανταγωνισμός – Πρόστιμα – Ύψος – Καθορισμός – Κύκλος εργασιών που λαμβάνεται υπόψη – Αξία των εσωτερικών παραδόσεων της επιχειρήσεως
            – Περιλαμβάνεται (Κανονισμός 17 του Συμβουλίου, άρθρο 15 § 2) (βλ. σκέψη 30)
      3.                     Ανταγωνισμός – Πρόστιμα – Ύψος – Καθορισμός – Κατανομή των εμπλεκομένων επιχειρήσεων σε κατηγορίες με βάση ένα ειδικό σημείο
            εκκινήσεως – Επιτρέπεται (Κανονισμός 17 του Συμβουλίου, άρθρο 15 § 2· ανακοίνωση 98/C 9/03 της Επιτροπής, σημείο 1 A) (βλ.
            σκέψεις 43, 45, 49, 56)
      4.                     Αναίρεση – Αρμοδιότητα του Δικαστηρίου – Αμφισβήτηση, για λόγους επιείκειας, της εκτιμήσεως που διατύπωσε το Πρωτοδικείο σχετικά
            με το ύψος προστίμου που επιβλήθηκε σε επιχείρηση – Αποκλείεται – Έλεγχος περιοριζόμενος στην εξακρίβωση της εκ μέρους του
            Πρωτοδικείου συνεκτιμήσεως των ουσιωδών παραγόντων αξιολογήσεως της σοβαρότητας της παραβάσεως και του συνόλου των επιχειρημάτων
            που προβλήθηκαν κατά του επιβληθέντος προστίμου (βλ. σκέψεις 58-59)
      Αντικείμενο
      
         
               Αίτηση αναιρέσεως κατά της αποφάσεως του Πρωτοδικείου (πέμπτο τμήμα) της 8ης Οκτωβρίου 2008, T-68/04, SGL Carbon κατά Επιτροπής,
                  με την οποία το Πρωτοδικείο απέρριψε την προσφυγή της νυν αναιρεσείουσας με αίτημα την ακύρωση της αποφάσεως 2004/420/ΕΚ της
                  Επιτροπής, της 3ης Δεκεμβρίου 2003, σχετικά με διαδικασία εφαρμογής του άρθρου 81 της Συνθήκης ΕΚ και του άρθρου 53 της Συμφωνίας
                  ΕΟΧ όσον αφορά σύμπραξη στην αγορά προϊόντων γραφίτη και άνθρακα για ηλεκτρολογικές και μηχανολογικές εφαρμογές ή, επικουρικώς,
                  τη μείωση του επιβληθέντος στην αναιρεσείουσα προστίμου – Δεν ελήφθη υπόψη, χαρακτηρισθείσα ως απαράδεκτος νέος ισχυρισμός,
                  η επιχειρηματολογία της αναιρεσείουσας σχετικά με τον συνυπολογισμό της αξίας της δεσμευμένης καταναλώσεως στον κύκλο εργασιών
                  και στο μερίδιο αγοράς των εμπλεκομένων επιχειρήσεων – Παραβίαση των αρχών της αναλογικότητας και της ίσης μεταχειρίσεως
               
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει την SGL Carbon AG στα δικαστικά έξοδα.